|  |  |
| --- | --- |
| Prvi.jpg  |   22. V 2024. Број/No. **158/24**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **мај 2024.** |

**Просјечна нето плата у априлу 1 400 КМ**

**Реалан раст плате на годишњем нивоу 8,0%**

Просјечна мјесечна нето плата у Републици Српскојисплаћена у априлу 2024. године износила је1 400 КМ и у односу на март 2024. године, номинално и реално већа je за 0,4%, док је у односу на исти мјесец претходне године номинално већа за 10,7%, а реално за 8,0%. Просјечна мјесечна бруто плата износила је 2 140 КМ.

Посматрано по подручјима, у априлу 2024. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 806 КМ, а најнижа просјечна нето плата у априлу 2024. године исплаћена је у подручју *Грађевинарство*,1 107 КМ.

У априлу 2024. године, у односу на април 2023, сва подручја забиљежила су номинални раст нето плате, од чега највише у подручјима *Административне и помоћне услужне дјелатности* 26,9%, *Снабдијевање водом, канализација, управљање отпадом и дјелатности санације (ремедијације) животне средине* 18,9% и *Грађевинарство* 18,6%.

 KM



Графикон 1. Просјечна нето плата по мјесецима

**Мјесечна инфлација у априлу 2024. године 0,0%**

**Годишња инфлација (IV 2024/IV 2023) 2,5%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у априлу 2024. године у односу на претходни мјесец у просјеку су остале на истом нивоу, док су у односу на исти мјесец претходне године у просјеку више за 2,5%.

Од 12 главних одјељака производа и услуга, више цијене на годишњем нивоу забиљежене су у једанаест, а ниже цијене у једном одјељку.

Највећи годишњи раст цијена у априлу 2024. године, забиљежен је у одјељку *Ресторани и хотели* 6,9%, усљед повећања цијена у групи Услуге смјештаја од 13,3%, затим у одјељку *Остали производи и услуге* 5,4%, усљед виших цијена у групи Услуге личне хигијене од 8,8%, потом у одјељку *Рекреација и култура* 4,5%, због виших цијена у групи Књиге и уџбеници од 10,5%, затим у одјељку *Алкохолна пића и дуван* 4,5%, усљед повећања у групи Пиво од 9,1%, док је раст од 3,0% забиљежен у одјељку *Превоз* због виших цијена у групи Остале услуге везане за моторна возила од 24,6%.

Слиједи одјељак *Здравство* са вишим цијенама од 2,9%, усљед повећања у групи Медицински производи, прибор и опрема од 6,0%, затим одјељак *Намјештај и покућство* са растом од 2,3%, због виших цијена у групи Поправак апарата за домаћинство од 37,0%, потом одјељак *Становање* са повећањем од 2,1%, усљед виших цијена у групи Услуге одржавања и поправак стабене јединице од 15,2%.

Раст од 2,0% забиљежен је у одјељку *Храна и безалкохолна пића,* због виших цијена у групи Минерална вода и сокови од 9,0% и у групи Остали прехрамбени производи од 7,4%, слиједи повећање од 1,5% у одјељку *Комуникације*, усљед виших цијена у групи Телефонске и телекомуникацијске услуге од 1,7%, док су више цијене од 0,8% забиљежен у одјељку *Образовање,* усљед раста у групи Образовање које се не дефинише према нивоу од 7,9%.

Ниже цијене на годишњем нивоу, у априлу 2024. године, забиљежене су у одјељку *Одјећа и обућа* 7,5%, због сезонских снижења конфекције и обуће током године.

Графикон 1. Мјесечна и годишња инфлација

*Graph 1. Monthly and annual inflation*

**Календарски прилагођена индустријска производња (I-IV 2024/I-IV 2023) мања 6,2%**

Календарски прилагођена индустријска производња у Републици Српској у периоду јануар-април 2024. године у поређењу са истим периодом 2023. године мања je за 6,2%. У поменутом периоду, у подручју *Производњa и снабдијевањe електричном енергијом, гасом, паром и климатизацијa* забиљежен је пад од 8,6%, у подручју *Прерађивачкa индустријa* пад од 4,6% и у подручју *Вађењe руда и камена* пад од 14,9%.

Десезонирана индустријска производња у Републици Српској у априлу 2024. године у поређењу са мартом 2024. године већа је за 0,6%.

Календарски прилагођена индустријска производња у Републици Српској у априлу 2024. године, у поређењу са априлом 2023. године, мања је за 6,3%.

Графикон 3. Индекси индустријске производње април 2020 – април 2024. (∅2021=100)

**Број запослених у индустрији (IV 2024/IV 2023) мањи 4,7%**

Број запослених у индустрији у априлу 2024. године, у односу на април предходне године мањи је за 4,7%.

Број запослених у индустрији у априлу 2024. године у односу у на просјек 2023. године мањи је за 3,9% и у односу на март 2024. године мањи је за 0,5%.

**У периоду I-IV 2024. највише се извозило у Хрватску, а увозило из Србије**

У периоду јануар - април 2024. године остварен је извоз у вриједности од милијарду и 650 милиона КМ, што је за 8,0% мање него у периоду јануар - април 2023. године, те увоз у вриједности од двије милијарде и 342 милиона КМ, што је за 7,3% више него у периоду јануар - април 2023. године, док је проценат покривености увоза извозом износио 70,5%.

У априлу 2024. године остварен је извоз у вриједности од 470 милиона КМ, што је за 7,0% више него у априлу 2023. године, те увоз у вриједности од 656 милиона КМ, што је за 16,8% више него у априлу 2023. године, док је проценат покривености увоза извозом износио 71,7%.

У погледу географске дистрибуције робне размјене Републикe Српскe са иностранством, у периоду јануар - април 2024. године, највише се, од укупно оствареног извоза, извозило у Хрватску и то у вриједности од 281 милион КМ (17,0%) и у Србију 263 милиона КМ (15,9%). У истом периоду, највише се, од укупно оствареног увоза, увозило из Србије и то у вриједности од 367 милиона КМ (15,7%) и из Италије, у вриједности од 338 милиона КМ (14,4%).

Посматрано по групама производа, у периоду јануар - април 2024. године, највеће учешће у извозу остварује електрична енергија са 132 милиона КМ, што износи 8,0% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 176 милиона КМ, што износи 7,5% од укупног увоза.

хиљ. КМ

2024

2023

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Андреа Ерак-Латиновићandrea.erak@rzs.rs.ba;  |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредникОгњен Игњић, руководилац одсјека Република Српска, Бања Лука, Владике Платона ббИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |